Ατμοσφαιρική ρύπανση και πανδημία COVID – 19: ταχεία ανασκόπηση της σχετικής βιβλιογραφίας
Creators: name: Τσαχουρίδου, Αγγελική Ισαάκ
Publisher: name: Aristotle University of Thessaloniki
Year: 2024
Subjects: Ατμοσφαιρική ρύπανση
Πανδημία COVID – 19
Ταχεία Ανασκόπηση
Air pollution
COVID – 19 pandemic
Rapid Review

description: Η ατμοσφαιρική ρύπανση έχει επίπτωση στην υγεία των πληθυσμών, ιδιαίτερα σε περιοχές που έχουν υψηλά επίπεδα ατμοσφαιρικών ρύπων. Υπάρχει πιθανά συσχέτιση της έκθεσης σε αυτή, με την πανδημία COVID – 19, αυξάνοντας τη νοσηρότητα και θνησιμότητα της δεύτερης. Αυτή η μελέτη, στοχεύει να διερευνήσει αυτή τη συσχέτιση. Ακόμη, σκοπεύει να αξιολογηθούν, να συγκριθούν τα δεδομένα, να αναδειχθούν οι τάσεις και η κατεύθυνση της βιβλιογραφίας σε αυτή τη θεματική. Όπως επίσης, να εντοπιστούν κενά στη γνώση, να παραχθούν νέες ιδέες και να διατυπωθούν προτάσεις και συστάσεις. Μέσω της Ταχείας Ανασκόπησης, έγιναν αναζητήσεις από τις 01/01/2020 έως 31/01/2023, στις βάσεις δεδομένων PubMed και Web of Science. Το σύνολο των τελικών 151 μελετών, οργανώθηκε περιγραφικά σε συγκεντρωτικούς πίνακες και αναλύθηκε με Βιβλιομετρική Ανάλυση. Τα αποτελέσματα έδειξαν τις τάσεις της παγκόσμιας βιβλιογραφίας γύρω από τα χαρακτηριστικά και το περιεχόμενο των μελετών σ’ αυτή τη θεματική. Το 2021 φαίνεται να γίνονται οι περισσότερες δημοσιεύσεις κυρίως στις Η.Π.Α. και συνολικά στην Ασία, στο διάστημα 2020-2023. Ο Οικολογικός τύπος μελέτης κυριάρχησε, όπως και η ανάλυση με Παλινδρόμηση, μεταξύ άλλων. Τη μεγαλύτερη συσχέτιση μεταξύ των μελετώμενων ρύπων, εμφάνισαν τα αιωρούμενα σωματίδια και ιδιαίτερα ο PM2.5. Η έκθεση που μελετήθηκε στα περισσότερα άρθρα, ήταν αυτή της μακροχρόνιας έκθεσης στους ρύπους και οι εκβάσεις της πανδημίας, ήταν η θνησιμότητα και νοσηρότητα. Η μακροχρόνια έκθεση σε σχέση με τις νοσήσεις και σχεδόν το ίδιο και τους θανάτους, είχε το μεγαλύτερο αριθμό μελετών. Καθώς επίσης, περισσότερες έρευνες συσχέτισαν θετικά την νοσηρότητα της πανδημίας με την έκθεση σε PM2.5. Στις μελέτες ξεχώρισαν οι επιδράσεις σε ευπαθείς ομάδες, σε κοινότητες και περιοχές, το επίπεδο μέτρησης, σημαντικοί παράγοντες ατμοσφαιρικής ρύπανσης, όπως οι πυρκαγιές, οι κοινωνικοοικονομικές ανισότητες που επηρεάζουν την έκθεση και τις εκβάσεις, τα προτεινόμενα μέτρα δημόσιας υγείας και οι πολιτικές. Τα ευρήματα αυτής της εργασίας θα μπορούσαν να συμβάλλουν στα μέτρα δημόσιας υγείας και σε πολιτικές και να αξιοποιηθούν από μελλοντική έρευνα σε αυτόν τον τομέα, για περαιτέρω διερεύνηση της σχέσης ατμοσφαιρικής ρύπανσης και εκβάσεων COVID – 19.
description: Air pollution has an impact on population health, especially in high polluted areas. There is a possible correlation of the exposure to air pollution and COVID – 19 pandemic, increasing the morbidity and mortality of the latter. This study aims to investigate this correlation. Also, intends to evaluate, compare the data, highlight the trends and direction of the literature on this subject. As well as, identifying gaps in knowledge, generating innovative ideas and formulating suggestions and recommendations. Through the Rapid Review, searches were performed from 01/01/2020 to 31/01/2023, in the PubMed and Web of Science databases. All the final 151 studies were descriptively organized in summary tables and analyzed with Bibliometric Analysis. The results showed the global literature’s trends of the characteristics and content of the studies in this subject. In 2021, most papers are published mainly in the USA and overall, in Asia, at 2020-2023 period. The Ecological type of study prevailed, as did Regression analysis, among others. Particulate Matter and especially PM2.5 had the biggest correlation between the studied pollutants. The most studied exposure to air pollution, was the long-term exposure and the most studied outcomes of the pandemic, were mortality and morbidity. Long-term exposure in relation to morbidity and almost as much to death, had the largest number of studies. As well, more research positively correlated pandemic morbidity with PM2.5 exposure. The studies highlighted effects on vulnerable groups, communities and regions, level of measurement, major drivers of air pollution such as wildfires, socio-economic inequalities affecting exposure and outcomes, proposed public health measures and policies. The findings of this study could contribute to public health measures and policies and be leveraged by future research on this field, to further investigate the relationship between air pollution and COVID – 19 outcomes.